Uchta (upė)

Uchta () – upė Rusijoje, Komijos Respublikoje; Ižmos (Pečioros baseinas) kairysis intakas. Prasideda Timano kalvagūbryje, aukštupyje teka į pietus miškingomis, retai gyvenamomis vietomis, po santakos su Tobyse pasuka į rytus. Teka pro Jeregos gyvenvietę, Uchtos miestą, o netoli Sosnogorsko įteka į Ižmą.

Didžiausi intakai: Loimas, Čutė (kairieji), Tobysė, Lyajelė (dešinieji). Upė užšąla lapkritį, atitirpsta balandžio pabaigoje arba gegužę. Vagoje gausu slenksčių. Seniau Uchtos upe buvo plukdoma mediena.

Kategorija:Rusijos upės